Segura
<s>Segura je rijeka na jugoistoku Španjolske duga 325 km.</s>

<s>Karakteristike</s>

<s>Segura izvire na obroncima masiva Cordillera Subbética (dio Betičkih Kordiljera), na 1.413 metara 
nadmorske visine, kod naselja Santiago-Pontones (ProvincijaJaén).</s>

<s>U prvim kilometrima toka protiče kroz usku i duboku kotlinu prema sjeveru gdje prima kratke (ali bogate vodom) pritoke; Maderu, Zumetu i Tus.</s>

<s>Kako u tom dijelu ima snažan i bogat protok, 1933. podignuta je brana sa akumulacijom Fuensanta, a 1957. nizvodno Cenajo, pored regulacije toka vode se koriste i za pokretanje hidroelektrana.</s><s>Nakon tih akumulacija Segura skreće prema jugoistoku i teče prema 
Murciji.</s><s>Ispod Murcije prima veliku pritoku Guadalentín, i teče širokom aluvijalnom ravnicom, po kojoj meandrira</s>

<s>Usput skreće prema sjeveru do grada Orihuele, od tamo teče prema istoku do ušća u Sredozemno more, kod grada Guardamar del Segura, to je nešto južnije od Alicantea.</s>

<s>Dobar dio voda Segura i njene glavne pritoke - Guadalentína (Sangonera), koristi se za navodnjavanje voćnjaka, naročito u dolini oko Murcije.</s>

<s>Segura i njene pritoke ljeti za velikih vrućina gotovo presuše, ali u jesen i zimu toliko nabujaju da im se vode izljevaju iz 
korita.</s>

<s>Poplave</s>

<s>Segura je rijeka poznata po strašnim poplavama, koja se unatoč gradnje brana i kanala nije dala ukrotiti sve do kraja 20. vijeka.</s><s>Neke od njenih poplava već su dokumentirane krajem srednjeg vijeka, počevši od one u jesen 1328. pa sve do katastrofalne iz septembra 1452., koja je 
dovela do gradnje nekoliko brana i kanala za regulaciju vodotoka.</s>

<s>Segura je 1545. poplavila Murciju i njenu okolicu, a u poplavi koja je 1651. pogodila Murciju (Riada de San Calixto) poginulo je 1.500 
stanovnika.</s><s>Slijedeća velika poplava (Riada de Santa Teresa) dogodila se 1879. tad je bujica od 1.800 m³ / s pogodila Murciju i 
Orihuela (voda je narasla za više od 10 metara).</s><s>Poginulo je 1000 stanovnika a brojne kuće su srušene.</s>

<s>Rijeka je i tokom 20. vijeka nastavila plaviti; 1946., 1948., 1973., 1987. i 1989.</s><s>Zbog toga je krajem 20. vijeka kanaliziran i njen donji tok (izgrađeni su 
kanali koju omogućuju skretanje viška voda u retencije.</s><s>Zahvaljujući tim radovima, spriječene su poplave 1997., 2000. i 2012.</s>

<s>Sliv rijeke velik je 1.543 km² i proteže se preko najsušnijih šanjolskih provincija Jaén, Albacete i Alicante, za koje je izuzetno važan vodotok.</s>

<s>Da bi Segura imala dovoljno vode, čak se i dio voda rijeke Tajo preusmjerava na Seguru kako bi se mogla napojiti Murcia.</s>

<s>Izvori</s>

<s>Vanjske veze</s>

<s>¡¡¡Ríos de España!!! (14 Segura)</s>

<s>Rijeke u Španiji
Kastilja-La Mancha
Sredozemni sliv</s>

